Täna saates - ajalooline kohtumine.
USA ja Egiptuse evangelikaalid kohtusid Egiptuse presidendiga.
Kuidas see juhtus ja mida see tähendab?
Lisaks - Kas abieluseadus pööratakse Austraalias pea peale?
Rahvahääletus võib sundida riigi homoabielude seadustamisele.
Ja - mees vireles 14 aastat vanglas, kus teda peksti.
Ta õppis sõltuma Jumalast uutmoodi.
Tema lugu aitab palvetada tagakiusatute eest.
KRISTLIKU MAAILMA UUDISED
Tere tulemast saatesse! Olen George Thomas.
Wendy Griffith on tööreisil.
Evangelikaalide delegatsioon USAst
kohtus esmakordselt ajaloos Egiptuse presidendiga.
Nagu Chris Mitchell Kairost kajastab, peavad mõned seda verstapostiks
evangelikaalide ja araabiamaailma suurima riigi suhetes.
President al-Sisi ja evangelikaalide kohtumine ületas ootused.
Olen harva olnud kohtumisel,
mis pidi kestma tunni, kuid kestis kolm.
Vestlus oli selge ja siiras.
Mingeid küsimusi ei välditud. Nagu parimad sõbrad kunagi.
Usun, et see käivitas ajaloolise suhte
araabia moslemijuhi ja evangelikaalide liikumise vahel.
Delegatsiooni juhtinud kirjanik ja Lähis-Ida ekspert Joel Rosenberg:
USA vajab al-Sisi sarnast juhti sõjas islammiterrori vastu.
Olen fiktsioonikirjanik. Kui al-Sisit poleks, tuleks ta leiutada.
Milliseid liitlasi USA vajab?
Selliseid, kes ütlevad: "Tahan kindlat, strateegilist liitu USAga.
Olen vastu samadele inimestele kui teie."
Al-Sisi rõhutas võitlust terrorismiga ja usuvabadusi.
USA Kongressi endise liikmena võin öelda,
et al-Sisi on Egiptuses parimaist parim.
Poliitilisel ja sotsiaalsel tasemel võiksime tema eest tänulikud olla.
Jeesusesse uskujana olen uhke sidemete üle, mis meil al-Sisiga on,
sest ta tahab kindlustada, et Egiptuse kristlased
võivad oma usku häireteta harrastada.
Delegatsioon kohtus veel kahe mõjuvõimsa moslemijuhiga:
Egiptuse suurmufti ja Anwar Sadati lesega.
Ekspresident Sadat sõlmis Iisraeliga ajaloolise rahu,
mis on kestnud aastakümneid.
On väga tähtis, et selline suurepärane grupp
käib Egiptuses ja märkab, et egiptlased armastavad rahu.
Tahame ehitada oma maad ja teha oma parima.
Tahame uusi haiglaid ja koole,
arendada riiki ja tõsta kodanike heaolu.
Egiptuse piibellik ajalugu on rikas. Mooses päästeti Niilusest.
See on Joosepi, iisraellaste ja exoduse maa. Siia põgenes Jeesus.
Egiptust mainitakse Piiblis kõige rohkem pärast Iisraeli.
Evangelikaalide juhid usuvadki, et Jumalal on Egiptusele eriline kutse.
Armastame Egiptust, sest Piibel ütleb, et Jumal armastab Egiptust.
Ja mitte üksnes üldiselt.
Maa kohta on salme ja prohveteeringuid.
Jesaja 19. peatükis kutsub Jumal Egiptust oma rahvaks.
Osa usub, et kohtumised esindavad muutuste tuuli Lähis-Idas.
Olen märganud araabiamaailmas uut avatust ja koostööd.
Usun, et viimaste aastate kohutavad sündmused
on äratanud inimestes rahu mõtte ja vältimatuse.
Selles suhtes, et vabadust pole vaja karta.
Delegatsioon kohtus ka Egiptuse evangeelsete juhtidega.
Paljud teist on usu eest kõrget hinda maksnud.
Meil on au siin olla.
Meile araabia kristlastena on teie visiit au.
Suurepärane kohtumine. Jagasime soove, unistusi ja väljakutseid,
mida evangelikaalid siin kohtavad. Tulevikunägemusi.
Kuidas koos Jumala riiki edendada.
Kohtumine oli väga prohvetlik ja innustav.
Dr Andrea Zaki juhib Egiptuse evangeelset kogudust.
Oleme kasvav kogudus. Loodame Jumalale.
Ehitame Jumala riiki koostööga.
Toetame stabiilsust, kooselu ja teineteise austamist.
Kutsume inimesi Jeesuse juurde ja ehitame kooselu ja rahu
Koguneme ühiselt Sind kummardama
ja paluma: tulgu Sinu riik.
Michael Youseff: Palvetage Egiptuse kristlaste eest.
Tuleme siia ja ütleme: "Te pole üksi. Palvetame teie eest."
Meenutame tagakiusatuid palves pühapäeviti ja kolmapäeviti.
Lisaks toetame neid kõikvõimalikel viisidel.
Al-Sisigi palus palvet.
Ta palus meil, kristlaste kogukonnal, enda eest palvetada.
"Palvetage minu ja Egiptuse eest. Oleme võitluses."
Delegatsioon tahab al-Sisiga sõbraks saada.
Rosenberg peab kohtumist ajalooliseks võimaluseks.
See on üks neid väheseid hetki ajaloos,
kus Jumal lubab Jeesuse järgijail ehitada suhteid
maailma juhtidega ja olla Kristuse saadikuiks.
Sellest apostel Paulus rääkiski. Oleme Kristuse riigi saadikud.
Chris Mitchell, Kairo, Egiptus
Järgmiseks - kannatusest teenima.
Mees rööviti, pandi vangi, teda peksti, kuid ta ei lakanud palvetamast.
Tema lugu julgustab tagakiusatuid kaitsma.
Hangi Pat Robertsoni uus õpetus.
Küsi ükskõik mida! Inimesed ongi seda teinud.
Kas kurat loeb meie mõtteid? Kuidas on lood kremeerimisega?
Mis on halvimad patud?
Palju küsimusi korraga.
Hakka CBN-i partneriks. Saad Pat Robertsoni uue õpetuse.
Õige ja vale piir on paljudel segane. Piibel annab standardid.
Püüan jääda Jumala Sõna juurde ja vastata Sõna põhjal.
Piibli vastused küsimustele majanduse, suhete, karjääri,
tervise ja vaimse heaolu kohta.
Mida ütleb Piibel transinimeste kohta? - Hea küsimus.
Millal on vaja katkestada suhted mõned pereliikmega?
Küsi ükskõik mida!
Piibli vastused elu visamatele küsimustele.
Helista ja saad ingliskeelse õpetusplaadi.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Mõned vaatajaist ei pruugi teada, kes on Richard Wurmbrand,
kuid teavad ehk tema loodud teenistust.
Märtrite Hääl aitab ja kaitseb tagakiusatud kogudust.
Ühendus julgustab palvetama kahel järgmisel pühapäeval
tagakiusatud kristlaste eest.
Teenistus avaldas video Wurmbrandi elust.
BUKAREST, RUMEENIA, 1948
29. veebruaril 1948 rööviti Rumeenias üks pastor.
Ta kadus 14 aastaks.
Teda piinati karmilt, kuna ta ei nõustunud Kristust salgama.
Keset kannatust koges ta
Kristuse armastuse võimsat väge.
MÄRTRITE HÄÄL ESITLEB
RICHARD WURMBRANDI TEKSTIDE PÕHJAL
ÜKSILDUSE PALVE
Vahistamise järgsed kolm aastat veetsin üksikkongis.
Sellest piisaks, et keda tahes hulluks ajada.
Märter Savonarola kirjutas:
"Mõned usuvad Jumalasse. Teised usuvad siiralt, et usuvad"
Pidin endalt küsima, kas mina usun Jumalasse.
"... olete tagakiusatud, kuid mitte hüljatud." Ära hülga meid nüüd!
Vahistati ka mu naine Sabina.
Sabina Wurmbrand!
Mu poeg Mihai jäi orvuks.
Sabina sattus 18 kuuks sunnitööle Doonau kanalile.
Sabina!
Neil elu süngeimatel hetkedel oli mu ainsaks lootuseks palve.
Vanglas oli palve muidugi keelatud.
Peksmisest hoolimata palvetasin iga päev.
Palvetasin Jumalalt vastupidamiseks jõudu.
Ja muidugi palvetasin oma pere eest.
Mu jalgu peksti nii tihti ja julmalt,
et ma ei saanud enam kunagi normaalselt kõndida.
On kole, kui krokodill sööb inimese, aga ma ei saa krokodilli süüdistada.
Õppisin, et sama võib öelda mu piinajate kohta.
Kommunism oli röövinud neilt kogu inimlikkuse.
Vaid Jumala armastus võis nad taastada.
Kas sa palvetad? Sina rumal!
Su naine on vanglas ja su poeg on vaeslaps.
Su elu on kadunud ja ikka veel palud oma ettekujutatud Jumalat.
Mis sul veel palvetada on?
Palvetasin sinu eest.
Vihkasin pattu, kuid mitte kunagi patust.
Mõned võideti isegi Kristusele.
Aga ma ütlen teile: Armastage oma vaenlasi
ja palvetage nende eest, kes teid taga kiusavad. - Jeesus
Palvetage vangisolijate ja nende tagakiusajate eest.
TorturedforChrist.com
Kahel pühapäeval, 5. ja 12. novembril meenutatakse tagakiusatud kogudust.
Vaata meie kodulehelt, kuidas sinu kogudus võib osaleda.
Järgmiseks - Austraalia katsumuse ees.
Rahvahääletus homoabielude suhtes paneb koguduse proovile.
Hangi Pat Robertsoni uus õpetus "Ask Anything".
Kui ei maksta täit kümnist, kas siis ei saa täit õnnistust? - Hea küsimus.
Kas Jumal räägib kuuldavalt?
Kuuled vastuseid küsimustele majanduse, suhete, karjääri,
tervise ja vaimse heaolu kohta.
Inimesi huvitab, mis Jumal ütleb. - Küsi ükskõik mida!
Nüüd saadaval
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Vaatate Kristliku Maailma Uudiseid. Austraalias on lõpusirgel küsitlus,
mis võib viia abielu ümbermääratlemiseni.
Esialgsete tulemuste põhjal toetab enamik homoabielusid.
Küsitlus on tekitanud debatte, kuid ajanud ka kristlased liikvele.
Lucille Talusan jätkab Sydneyst Austraaliast.
Miks ma ei või oma kitsega naituda?
"Libedal teel" - nii kirjeldab see grupp Austraaliat,
kui valijad homoabielud heaks kiidavad.
Kui homoliidud seadustatakse, miks siis mitte ka polügaamiat,
või abielu loomadega? Kus see lõpeb?
Hea, et käsitlus määratletakse ümber. On erinevaid väärtusi ja vähemusi.
Ka neile on tähtis lubada tundeid ja tagada õigusi.
Austraallastele saadeti postiga küsitlus,
kas samasoolised peaksid saama abielluda.
Kui austraallased toetavad seadusemuudatust,
peab parlament tulemuse kinnitama. Analüütik Bill Muehlenbergi sõnul
on parlament püüdnud 13 aasta vältel püüdnud seadust muuta 22 korda.
Seadusemuudatus pole läbi läinud.
Paljud ei tea, kui tõsise asjaga tegu on.
"Turvaline kool" on homo-meelne programm.
See on pakettleping.
Kui homoliidud seadustatakse, jõustub mitmeid muidki asju.
Linnavolinik Rosalie Crestani sõnul hakati teda taga kiusama,
kuna ta väljendas muret homoseksuaalsuse levitamise suhtes.
Sooneutraalsusse suhtuti pooldavalt.
Olin selle pärast mures.
Mu kolleegid polnud nõus. Kui olid, siis mitte avalikult.
Nad tegid selgeks, et mind tuleks kõikjalt maha võtta.
Sa ei pääse tagakiusu, kriitika või pilkamise eest,
kuid suudad mõjutada.
Need inimesed marsivad traditsioonilise abielu eest.
Nad räägivad, et abielukäsitlust ei tohi muuta.
Nad loodavad, et inimesed kuulevad nende häält
ja hääletavad homoabielude vastu.
Abielukäsitluse muutmine muudab kõik.
Kogu kultuur muutub. See on muutus lastele ja nende üleskasvamisele.
Sõnad 'ema' ja 'isa' kaovad sõnavarast,
sest neid peetakse diskrimineerivateks ja kitsarinnalisteks.
Pastor Daniel Nalliah nimetab homoabieluküsitlust
maskeeritud õnnistuseks.
Ma pole kunagi näinud Austraalia kogudust nii aktiivsena.
See tõestab, et tuhanded tõusevad ja ütlevad:
"See pole õige. Abielu tuleb säilitada mehe ja naise vahelisena.
Me ei loovuta järgmist põlvkonda. Võitleme lõpuni."
Kuigi jah-hääled juhivad, julgustavad pastor Nalliah ja teised
neid kel veel hääletamata, homoabielusid eitama.
Mis ka ei juhtuks, sellised kogudused palvetavad,
et Jumala plaan võidaks Austraalias.
Lucille Talusan, Sydney
Hiina noorema naispõlvkonna uusim sensatsioon on netiiludusvõitlused.
Paljud pöörduvad ilulõikuste ja kalli makeupi poole.
Mengfei Li räägib ühest Taiwani kristlasest fotograafist,
kes näitab Piibli abil, et sisemine ilu tuleb Jumalalt.
Õige makeup ja huuleläige. Kaunite kingade valik.
See kuulub sotsiaalmeedia uue tähe, Cindy, argirutiini.
Hiina sotsiaalmeedia kasutajad tunnevad teda.
Ta on iga päev tundide kaupa ühenduses oma fännidega.
Ta räägib lugusid ja laulab hiina laule. Ta naudib rambivalgust.
Ühendusevõtjad on eri vanuses. Vestlus tundub veidi ebareaalne,
aga osa neist on väga huvitavad ja tähendusrikkad.
See tekitab mulle hea ja aktsepteeritud tunde.
Osa on Cindyga nõus.
Välise ilu tähendus on tänapäeval rõhutatud.
Kaunid näod aitavad, eriti kübermaailmas.
Noortel emadel on raske trendiga kaasas käia.
Tunneme survet võistelda noorematega.
Abielus on see raskem. Kodus on rohkem kohustusi.
Mõned ei mõista emade kogemusi.
Trendi tõukavad Hiina netiiludusvõistlused.
Osa Hiina kristlastest on ideest distantseerunud.
Mõned levitavad kunsti kaudu noortele täiskasvanutele teist sõnumit.
Mõju on võimas.
Feng Jun Lan on Taiwani pastor.
Kogudusetöö kõrvalt meeldib talle fotografeerida.
Eelistan piltidel loomulikku valgust.
Pildistasin ruumis, kus valgustus ja tingimused olid täiuslikud.
Pildid said suurepärased.
Pildistades märkas Feng iga inimese ainulaadsust.
Piibel võrdleb Kristuse jüngreid saviga ja Jeesust pottsepaga.
Pitlidel on inimestel pea samad ilmed kui piiblitegelastel.
Meie sarnasus peegeldab Jumala tööd.
Pastor Feng hakkas kutsuma koguduseliikmeid ja uskmatuid sõpru
oma piltidega tutvuma. Ta selgitas piiblilugusid fotode taustal.
Tahan rääkida, kui imeline on Jumal. Meid on loodud imeliselt.
Igaüks on unikaalne. Silmad, nina ja keha
demonstreerivad Tema tööd. Midagi ei tohiks mingil juhul muuta.
Feng avas oma galerii, kus esitles Jumalast inspireeritud fotosid.
Vähesed otsivad Jumalat kirikust. Kunstiüritused neile siiski meeldivad.
Räägin lugude inspiratsioonist ja loost. Jumal on teinud imesid.
Pildid puudutavad külastajaid.
Osa hämmastub kuuldes, mis pildistama ajendas.
Kristuse jüngrina teenib Feng Jun Lan Issandat tuliselt.
Ta võistleb ilmalike piltnikega
ja tutvustab maailmale lugusid, mis muudavad elusid.
Alati, kui inimestes põleb kirg Jumalast rääkida, ei peata meid keegi.
Mengfei Li, CBN News
Meie kodulehel cbnnews.com võib tutvuda teiste sarnaste lugudega.
Jaga neid sõprade ja sugulastega Facebookis ja Twitteris.
Saade jätkub hetke pärast.
Superraamatu piiblirakenduse abil saab lapsed Piiblit lugema.
Tänases kiires maailmas kulub abi ära.
Tasuta Superraamatu rakendus sisaldab asju, mis lastele meeldivad.
Lapsed tutvuvad Piibliga, mängides mänge,
vaadates toredaid videod ja Piiblist sangareid otsides.
Neil on Jumala Sõna õppides lahe.
Lae alla Superraamatu piiblirakendus!
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus
sisaldab mänge, videoid vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Lõpetuseks - Operatsioon Õnnistus on endiselt Mehhikos
ja ehitab kodusid kahe maavärina ohvritele.
Ühendus hakkas kohe jagama toitu, vett ja esmatarbeid.
Nüüd koordineeritakse vabatahtlikke kodusid ehitama.
70-aastane Tonita sai abi esimeste seas.
Ta kaotas maavärinas kodu ja abikaasa.
Nüüd on tal uus väike kodu.
Operatsioon Õnnistus teeb head tööd lisaks Mehhikole ka mujal.
See on tänaseks kõik. Loodetavasti leidsite inspiratsiooni.
Järgmise nädalani! Jumal õnnistagu teid!
Tõlge: Monika Jaaguri